open-index/open-wikipedia-markdown huggingface dataset:
Արագ պատրաստվող լապշա

**Արագ պատրաստվող լապշա**, մակարոնային մթերք, որի պատրաստման համար բավական է նրա վրա ավելացնել եռման ջուր և սպասել մի քանի րոպե։

## Պատմություն
thumb|Nissin Souper Meal լապշա բաժակում
Ժամանակակից արագ պատրաստվող լապշայի հայրը համարվում է  թայվանական ծագմամբ ճապոնացի Մոմոֆուկու Անդոն, որը հիմնադրել է Nissin Food Products Co., Ltd  ընկերությունը և աշխարհում առաջին անգամ  արտադրել է  *Chikin Ramen* լապշան՝ (հավի մսի համով)՝ 1958 թվականին։ 1958 թվականի օգոստոսի  25-ին  նոր արտադրանքը հայտնվել է  ճապոնական շուկայում։

1971 թվականին  Nissin ընկերությունը  փրփրապլաստե բաժակների մեջ արտադրել է արագ պատրաստվող լապշա «Cup Noodle»: Այն կարելի է պատրաստել առանց սպասք օգտագործելու՝ հենց նույն բաժակի մեջ։ Հետագայում բաժակի մեջ ավելացրել են չոր կանաչիներ, ինչն ուտեստը դարձրել է ապուր։

## Օգտագործում
thumb|Լապշա Դոշիրակ
thumb|right|<center> Լապշա Ռոլտոն </center>
Արագ պատրաստվող լապշայի ռուսական շուկան  2013 թվականին գնահատվել է ավելի քան 800 միլիոն դոլար, լապշան զբաղեցրել է  արագ պատրաստվող մթերքների 50 % մի քիչ պակաս մասը։

2009 թվականին աշխարհում վաճառվել է  ավելի քան 92 միլիարդ արագ պատրաստվող լապշայի չափաբաժին։

## Լրացուցիչ փաստեր
Ճապոնիայում  2000 թվականին անցկացված հասարակական հարցումներով, արագ պատրաստվող լապշան համարվել է XX դարի ճապոնական գլխավոր հայտնագործությունը։ Կարաոկեն երկրորդ տեղում է, իսկ սկավառակը՝ հինգերորդ։

Սկզբում լապշան եղել է որպես բացառիկ, թանկարժեք մթերք։ Այն մոտ  անգամ ավելի թանկ էր, քան լապշաների ավանդական տեսակները՝ սոբան և ուդոնը։

Լապշայի համը լավացնելու համար սովորաբար ավելացնում են սննդային հավելումներ։

Հարավային Կորեայում արագ պատրաստվող լապշան անվանում են  «ռամյոն» (lang-ko|라면):

## Ծանոթագրություններ

## Արտաքին հղումներ
* Обзор рынка ЛБП г. Омска
* Московский рынок продуктов быстрого приготовления
* Рынок лапши быстрого приготовления в России (июнь 2001) 

Կատեգորիա:Արագ սնունդ
Կատեգորիա:Արիշտա
Կատեգորիա:Ճապոնական խոհանոց
Կատեգորիա:Ճապոնական հայտնագործություններ
Կատեգորիա:Մակարոնեղեն
Կատեգորիա:Չինական խոհանոց
Լագման

մինի|320пкс|Պատրաստի լագմանային լապշա և մեկ չափաբաժին լագման
**Լագման** ( *lağman*; ;  *leghmen*, ләғмән;  *lagman*), միջինասիական խոհանոցին բնորոշ ուտեստ։ Այս ուտեստի ծագման արմատները ձգվում են մինչև Արևելյան Թուրքստան, այնուհետև՝ նաև չինական խոհանոց։ Տարածաշրջանային հիմնական տարատեսակները միմյանցից տարբերվում են լապշայի պատրաստման եղանակով և մթերքների կազմությամբ (ույգուրական, ուզբեկական, տաջիկական և դունգանյան լագման)։

## Պատրաստման տեխնոլոգիա
Լագմանը պատրաստվում է մսով (հիմնականում՝ ոչխարի), բանջարեղենով և երկարությամբ ձգված լապշայով։ Լապշան ձգում են հատուկ եղանակով․ խմորի կտորը պտտելով՝ ձգում են մանկական պարանի պես՝ այն ձգելով լապշայի կարժի մեջ։ Եթե արգանակը շատ է լինում, ապա լագմանը նմանվում է ապուրի, իսկ պատրաստման այլ եղանակների դեպքում՝ այն նմանվում է կերակրալցուկով լապշայի, որը լցոնվում է միջուկով։ Բանջարեղենով պատրաստման դեպքում օգտագործում են բուլղարական պղպեղ, սմբուկ, բողկ, կարտոֆիլ, սոխ, գազար, պեկինյան կաղամբ, որպես համեմունք՝ ավելացնում են «յագմուչ» (կծու կարմիր պղպեղի, սխտորի և եռացող բուսական յուղի խառնուրդ), համային հավելումներ և կանաչի։ Կան լագմանի տարբեր տեսակներ՝ գույրու, սյուոյուժոու, գոյուժոու, բոսո և այլն։

Մեծ տարածում ունի Ղազախստանում, Ղրղզստանում, Տաջիկստանում, Ուզբեկստանում, Ույգուրիայում, Աֆղանստանում, Ղրիմի թաթարների շրջանում։ Ռուսաստանում մատուցվում է մասնագիտացված արևելյան ռեստորաններում․ ավանդույթի համաձայն՝ մատուցվում է կեսեի մեջ (մեծ պիալա)։ Ղրղզստանում լագմանի ույգուրական տարբերակը մատուցվում է փոքրիկ ափսեներով, որոնք ծայրերից բարձրացված են՝ խոր և տարողունակ տեսք հաղորդելով ափսեին։ Որոշ սրճարաններում գդալի փոխարեն կարող են առաջարկել մեկանգամյա օգտագործման փայտիկներ։

Այս ուտեստի ճապոնական տարբերակը հայտնի է որպես ռամեն։

## Տես նաև
* Ռամեն
* Լապշա

## Ծանոթագրություններ

## Գրականություն
* 
* 

Կատեգորիա:Ազգային ուտեստներ
Կատեգորիա:Ապուրներ
Կատեգորիա:Արևելյան խոհանոց
Կատեգորիա:Աֆղանական խոհանոց
Կատեգորիա:Ղրղզական խոհանոց
Կատեգորիա:Ուզբեկական խոհանոց
Կատեգորիա:Պակիստանական խոհանոց
Կատեգորիա:Ռուսական խոհանոց
Լևենցովսկի

**«Լևենցովսկի» բնակելի թաղամաս** (**Լևենցովսկի թաղամաս, միկրոշրջան**, ), գտնվում է Դոնի Ռոստովի արևմտյան ծայրամասում, որտեղ իրականացվում է համալիր բնակարանաշինություն, մտնում է Խորհրդային շրջանի կազմի մեջ։

Բնակելի շրջանը բաժանված է բնակելի տների միկրոշրջանների և թաղամասերի, որոնցից մի քանիսը անվանումներ ունեն՝ Անգլիական, Իտալական, Ֆրանսիական և այլն։

2012 թվականի հունիս և օգոստոս ամիսներին անցկացվել են 5-րդ և 6-րդ թաղամասերի վարձակալության իրավունքի վաճառքի համար աճուրդներ՝ 71,7 հեկտար ընդհանուր մակերեսով։

Առաջին տների բնակեցումն սկսվել է 2010 թվականի ապրիլի 14-ին։ Կառուցվող շենքերի մի մասը մասնակցում է Հայրենական մեծ պատերազմի վետերանների համար արտոնյալ բնակարանների ծրագրին։


Leventsovka Microdistrict, Cloudy sky, Rostov-on-Don, Russia.jpg 
Leventsovka, Wooden church, Rostov-on-Don, Russia.jpg
Leventsovka, Apartment buildings 2, Rostov-on-Don, Russia.jpg


## Բնակելի թաղամասի տեղադրություն
Շրջանն սկսվում է Մալինովսկի փողոցից և մոտ 2,7 կմ ձգվում դեպի արևմուտք։ Հարավում շրջանի սահմանը, բացի Ստաչկի հրապարակից, անցնում է Սովխոզնոյ փողոցով։

## Փողոցներ, պողոտաներ, հրապարակներ
* Մարշալ Ժուկովի անվան պողոտա,
* Սոլեժնիցինի պողոտա,
* Յուրի Ժդանովի անվան փողոց,
* Գվարդիական 1-ին օդային գնդի հրապարակ,
* Երյոմենկոյի անվան փողոց,
* Ելյանի անվան փողոց։

## Տես նաև
* Լևենցովյան գերեզմանատուն

Պատկեր:Микрорайоны 1 и 3 района Левенцовский.jpg|Լևենցովսկի բնակելի շրջանի տեսարան


## Ծանոթագրություններ

## Արտաքին հղումներ
* Квартиры в Левенцовском микрорайоне 
* Вконтакте  Instagram
* Форум жилого района «Западные ворота»
* Новости Левенцовки и Ростова-на-Дону 
* Группа ВК Левенцовки https://vk.com/levencovka_news

Կատեգորիա:Դոնի Ռոստովի շրջաններ
Վերջին հացկերույթ

**Վերջին հացկերույթ** (վերջին ընթրիք, ), հատուկ սնունդ, որը տրվում է մահապատժի ենթարկված դատապարտյալներին՝ մահապատիժն իրականացնելուց առաջ։ Վերջին հացկերույթի ճաշացանկը սովորաբար ընտրում են մահապատժի ենթարկվածները՝ խելամիտ սահմաններում։ ԱՄՆ շատ նահանգներում մահապատժի ենթարկվածներն իրավունք ունեն օգտվել  վերջին հացկերույթից։ Այն բացառություն է կազմում Տեխաս նահանգում, որտեղ օրենքը հանվել է 2011 թվականին, այն բանից հետո, երբ մահապատժի ենթարկվածը շատ ուտելիք էր պատվիրել և ուտելիքներին չի էլ դիպչել։ Մինչ 2013 թվականը Մերիլենդ նահանգը մահապատժի ենթարկվածներին վերջին հացկերույթ չի նախատեսել, իսկ 2013 թվականին մահապատժը վերացվել է այս նահանգում։

ԱՄՆ շատ նահանգներում դատապարտյալների չափազանց տարաբնույթ պահանջներից  խուսափելու համար կան որոշակի սահմանափակումներ։ Ալկոհոլային խմիչքները շատ դեպքերում արգելված է մահապատժի ենթարկվածների համար։ Ֆլորիդա նահանգում դատապարտյալների պահանջած ուտելիքները պետք է ձեռք բերվի տեղի խանութներից, դրանց ընդհանուր արժեքը չպետք է անցնի 40 դոլարից։

## Վերջին ուտելիքից օգտվածներ
*Աջմալ Ամիր Քասաբ․ ուտելիքից հրաժարվել է, բանտարկյալների համար նախատեսված սննդից մի քանի թարմ լոլիկ է ստացել։
* Սադդամ Հուսեյն․ հավի միս բրնձի հետ, տաք ջուր և մեղր։
*Թեդ Բանդի․ ուտելիքից հրաժարվել է, բայց նրան մատուցել են սթեյք, եփած ձվեր, կարագով նրբաբլիթներ, կաթով սուրճ և հյութ։ Նա ուտելիքներին ձեռք չի  տվել։
*Ադոլֆ Այքման․ մեկ շիշ չոր գինի։
*Փիթեր Քուրթեն․ շնիցել տապակած կարտոֆիլի հետ և մեկ շիշ սպիտակ գինի։
*Չարլզ Ստարկվեդեր․ սթեյք և մեկ բանկա գարեջուր։
*Էյլին Ուորնոս․ ուտելիքից հրաժարվել է, խնդրել է մեկ բաժակ սուրճ։
*Ջոն Գեյսի․  տապակած ծովախեցգետիններ, հավի մսի կտորներ, կարտոֆիլ ֆրի և ելակ։
*Գերի Գիլմոր․ համբուրգեր, պինդ եփած ձու, շոգեխաշած կարտոֆիլ, մի քանի բաժակ սուրճ և վիսկի։
*Վելմա Բարֆիլդ․ մեկ տուփ չիպս և կոկա-կոլա։
*Ռոննի Լի Գարդներ․ ծովային տասնոտանի խեցգետին (օմար), սթեյք, պաղպաղակ, կարկանդակ։
*Ռիկի Ռեյ Ռեկտոր․ սթեյք, բալի գազավորված ըմպելիք, ընկույզով կարկանդակ։
*Թոմաս Գրասսո․ շոգեխաշած մոլլուսներ, այլ ծովամթերքներ,  չիզբուրգեր, ելակ, դդումով կարկանդակ, կաթնային կոկտեյլ և սպագետտի։
*Ռոբերտ Բյուելլ․ մեկ ձիթապտուղ։
*Տիմոտի Մակվե․ անանուխով պաղպաղակ՝ շոկոլադե փշուրներով։
*Ուիլյամ Բոնին․ երկու պիցցա, շոկոլադե պաղպաղակ, 18 բանկա կոկա-կոլա և պեպսի։

## Ծանոթագրություններ

## Արտաքին հղումներ
* Заказы осуждённых к смертной казни в Техасе с 1982 по 2003 гг. (на англ. яз.)
* ПОСЛЕДНЯЯ ТРАПЕЗА ИЗВЕСТНЫХ ПРЕСТУПНИКОВ США 

Կատեգորիա:Ավանդույթներ
Կատեգորիա:Մահապատժի միջոցներ
Կատեգորիա:Մահապատիժ
Կատեգորիա:Մարդու իրավունքներ
Պահանջում ենք խաղաղություն

**«Պահանջում ենք խաղաղություն»**, բազմակերպար քանդակ Մոսկվայում։ Տեղակայված է «Մուզեոն» զբոսայգում։ Պատրաստվել է 1950 թվականին՝ ի պատասխան սկսված Կորեական պատերազմի։ Քանդակագործը Վերա Մուխինան է՝ Ն. Գ. Զելենսկայայի, Զ. Գ. Իվանովայի, Ս. Վ. Կազակովի, Ա. Մ. Սերգեևի հետ համատեղ։

## Պատմություն
Վերա Մուխինան որոշել է պատրաստել «Պահանջում ենք խաղաղություն» քանդակը 1950 թվականին՝ իմանալով Կորեայում սկսված պատերազմի մասին։ Նրա հետ միասին հուշարձանի վրա աշխատել է ստեղծագործական խումբ՝ Նինա Զելենսկայայի, Զինաիդա Իվանովայի, Սերգեյ Կոզակովի և Ալեքսանդր Սերգեևի մասնակցությամբ։

Վերա Մուխինան իր ստեղծագործությունն անվանել է «քարոզչական քանդակ»։ Այն հատուկ պատրաստվել է գալվանոյի միջոցով թեթև մետաղից՝ խաղաղությանը նվիրված միջազգային տարբեր գիտաժողովներին տեղափոխումը հեշտացնելու համար։ 1951 թվականին «Պահանջում ենք խաղաղություն» ստեղծագործության համար քանդակագործների թիմին շնորհվեց երկրորդ աստիճանի Ստալինյան մրցանակ։

Քանդակվել է հուշարձանի երկու նույնանման օրինակ։ Դրանցից մեկը մնաց Մոսկվայում և տեղադրվեց Ազգային տնտեսության նվաճումների ցուցահանդեսում՝ Խաղաղության պողոտայի մերձակայքում, իսկ մյուսը տեղափոխվեց Փհենյան։ Մոսկվայի հուշարձանը ցուցահանդեսում մնաց մինչև 1994 թվականը, որից հետո տեղափոխվեց «Մուզեոն»։ Այնտեղ քանդակը թերի էր․ վեց գործիչներից միայն երեքն էին ներկայացված, իսկ մյուսները պահվում էին թանգարանի պահեստներում։ 2010-ական թվականների սկզբին հուշարձանը վատ վիճակում էր, բացակայում էին մի շարք հատվածներ։ 2012-2013 թվականներին քանդակը վերականգնվեց, կորած մասնիկները փոխարինվեցին Ռուսաստանի թանգարանում պահվող գիպսի բնօրինակով։

## Նկարագրություն
«Պահանջում ենք խաղաղություն» քանդակագործական ստեղծագործությունը ներառում է վեց կերպար, որոնք քայլում են նույն ուղղությամբ։ Մեջտեղի երեք կերպարները՝ սևամորթը, չինացին և ռուսը, քայլում են ձեռքերը մեջքի հետևում միացրած։ Նրանք խորհրդանշում են խաղաղության ձգտող ժողովուրդներին։ Ձախ կողմում պատերազմի կույր հաշմանդամ է՝ եվրոպական հնամաշ զինվորական համազգեստով, իսկ աջ կողմում՝ կորեացի մայրը, որը բարձրացնում է սպանված երեխային։ Այս կերպարները հիշեցնում են պատերազմի զոհերի մասին։ Առջևում գնում է երիտասարդ գեղեցիկ կինը երեխայի հետ։ Նրա մեկնած ձեռքից թռչում է աղավնին՝ որպես խաղաղության խորհրդանիշ։ Այս կերպարը անձնավորում է պայծառ, խաղաղ ապագան, որին ձգտում է մարդկությունը։

Քննադատների կարծիքով քանդակի հիմնական թերությունը նրա մասնատվածությունն է․ այն չունի միասնական տեսք։ Արվեստագետ Վալերիուսը նաև նշել է ստեղծագործության մեկնաբանման երկիմաստությունը, մասնավորապես, աղավնի ունեցող կնոջ կերպարը։

Մուխինան վեց կերպարներից ինքնուրույն ստեղծել է միայն մեկը՝ կորեուհուն՝ մահացած երեխայի հետ։ Այս քանդակն իր պլաստիկ հարստությամբ և ուժով հստակ առանձնանում է ամբողջ ստեղծագործությունից։ Այն հիմնված էր 1941 թվականին Վերա Մուխինայի կողմից արված «Մայրը մահացած երեխայի հետ» ուրվագծի վրա, որը ստեղծել է Երկրորդ համաշխարհային պատերազմի առաջին օրերի տպավորությամբ։ Քանդակագործն իր հերոսուհու մասին ասել է․ «Նա կգնա պարտիզան․ այստեղ խնդրանքի մասին խոսք լինել չի կարող»։

## Ծանոթագրություններ

Կատեգորիա:1950 հիմնադրումներ
Կատեգորիա:1950 քանդակներ
Կատեգորիա:Հուշարձաններ այբբենական կարգով
Կատեգորիա:Մոսկվայի տեսարժան վայրեր
Կոլչակի, եղինջի և այլ բաների մասին

«**Կոլչակի, եղինջի և այլ բաների մասին**»  (), ռուս խորհրդային գրող Միխայիլ Շոլոխովի պատմվածքը՝ գրված 1926 թվականին։

## Հրատարակություններ
«Կոլչակի, եղինջի և այլ բաների մասին» պատմվածքն առաջին անգամ լույս է տեսել «Գյուղացիական ամսագրում», 1926 թվականին, N 5: Այն ընդգրկվել է հեղինակի «Կոլչակի, եղինջի և այլ բաների մասին» (1927) և «Երկնագույն տափաստան,Դոնի պատմություններ»։ 1923-1925» (1927) ժողովածուներում։

## Բովանդակություն
Ստեղծագործության հիմքում ընկած է դոնյան ստանիցայում ծավալված «կանանց ապստամբության» «հումորային» պատմությունը։ Գլխավոր հերոս Ֆեդոտը, որն արտաքնապես նման է ծովակալ Կոլչակին, որպես պառլամենտյոր կազակների կողմից ուղարկվում է ապստամբ կանանց մոտ։ Սակայն, կանայք, սխալ մեկնաբանելով «համաներում» բառը, Ֆեդոտին եղինջներով մտրակում են։ Պատմությունն ավարտվում է ստանիցայի հավաքույթով, որի ընթացքում կազմվում է արձանագրություն. «Կանանց ի ծնե այլևս չծեծել և կանանց գործադիր կոմիտեի համար մշակել դեսյատին արևածաղկի սերմ»։ Ստեղծագործության ոճը պայմանավորված է ներկայացված պատումի ձևով։

## Գործող անձինք
* Անիսիմ - գլխավոր հերոս Ֆեդոտի հարևանը
* Գրիշկա - գլխավոր հերոս Ֆեդոտի որդին։
* Դունյա - Անիսիմի կինը
* Կին - Ֆեդոտի անանուն կինը
* Նաստյա - խուտորի բնիկ, կոմսոմոլուհի։ Կանանց կոմիտեի հանձնարարությամբ խուտորի կանանց շրջանում ագիտացիոն աշխատանքներ է անցկացնում՝  պաշտպանելով նրանց իրավունքները
* Ստեշկա - խուտորի ներկայացուցիչ
* Ստեշկայի կին - Ստեշկայի անանուն կինը
* Ֆեդոտ  - ստեղծագործությունը պատմողն ու գլխավոր հերոսը՝ «Կոլչակ» մականունով, ամուսնացած է, ունի երկու երեխա։ Խուտորի կանանց հետ բախումից հետո նրան դաղում են եղինջներով։

## Էկրանավորում
1963 թվականին Սվերդլովսկայա կինոստուդիան պատմվածքի մոտիվներով նկարահանել է «Երբ լալիս են կազակները» կարճամետրաժ ֆիլը։ Բեմադրող-ռեժիսոր՝ Եվգենի Մորգունով։

## Գրականություն
* Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9

## Արտաքին հղումներ
* Колчаке, крапиве и прочем

Կատեգորիա:1926 պատմվածքներ
Կատեգորիա:Միխայիլ Շոլոխովի ստեղծագործություններ
Ինգրիդ Ալբերինի

**Ինգրիդ Ալբերինի** () առավել հայտնի **Ին-Գրիդ** (**In-Grid** ), իտալացի երգչուհի, երգահան, վերադաշնակող ։

## Կենսագրություն
Ինգրիդ Ալբերինին ծնվել է Իտայիայում։ Ծնողները նրան անվանել են ի պատիվ շվեդ կինոդերասանուհի Ինգրիդ Բերգմանի։ Նրանք ղեկավարում էին Էմիլիա-Ռոմանիա մարզի Պարմա քաղաքի մերձակայքում գտնվող Մոդենա քաղաքի կինոթատրոնը, որը համարվում էր դասական և ժամանակակից իտալական երաժշտության բնօրրանը։ Ինգրիդն իր մանկության տարիներին բազմաթիվ կինոնկարներ է դիտել, ինչը, իր կարծիքով, որոշիչ դեր է խաղացել իր՝ երգչուհի դառնալու որոշման մեջ։ Նրան գրավում էր նկարչությունը։ Դերասանական խաղերով և  երգերով տարված՝ նա շուտով պարզում է, որ երաժշտությունն ինքնաարտահայտվելու ամենահզոր ձևն է։ Նա մանկուց ձգտել է փառքի. դպրոցում լավ կիթառ է նվագել, հաճախ էին նրանից ինքնագիր վերցնում։ Սկզբնական շրջանում՝ մոտ 10 տարի, նա երգել է հայրենիքում։ Իր յուրահատուկ ձայնի շնորհիվ նա կարողանում էր հանդիսատեսին գրավել:Ապա նա գրավում է նաև երաժշտական պրոդյուսերների ուշադրությունը։

1994 թվականին Ինգրիդը «Սան-Ռեմոյի ձայնը» տարածաշրջանային մրցույթում հաղթող է ճանաչվում:Տարբեր հանդիպումնեի է մասնակցում՝ որպես հատուկ հյուր։

Նա հանրաճանաչ է դառնում շնորհիվ իր հզոր ձայնի ու էներգիայի։ Հանրահայտ երաժշտական պրոդյուսերների հետ է աշխատել և շնորհիվ «Tu Es Foutu» երգի, հասնում է փառքի գագաթնակետի։ Այս երգը նրա համար դառնում է «կյանքի ուղեգիր»՝ զբաղեցնելով եվրոպական և ռուսական բազմաթիվ հիթ-շքերթների առաջին շարքերը։  Նմանատիպ հաջողություն է բերում նրան իր դեբյուտային *Rendéz-Vous ալբոմը*, որն ունի բազմաթիվ երաժշտական վկայագրեր, այդ թվում`Ռուսաստանի՝ հինգ «պլատինե հավաստագիր»։

Ինգրիդը տիրապետում է գերմաներենի, անգլերենի, ֆրանսերենի և ռուսերենի։

Երգչուհին ունի փիլիսոփայության դոկտորի կոչում։

## Սկավառակագրություն
### Ալբոմներ

* *[[:ru:Rendéz-Vous|Rendéz-Vous]]* (2003)
* *[[:ru:La Vie En Rose (альбом)|La Vie En Rose]]* (2004)
* *[[:ru:Voilà!|Voilà!]]* (2005)
* *[[:ru:Passion|Passion]]* (2009)
* *[[:ru:Lounge Musique|Lounge Musique]]* (2010)

### Սինգլներ
* Someday(2000)
* I Won’t Cry» (2001)
* Tu Es Foutu (2002)	
* Shock (2002)
*  In-Tango(2002)
* Tu Es Foutu|You Promised Me (2003)		
* Rendéz-Vous|Ah L'Amour L'Amour (2004)
* Mama Mia(2005)
* Oui (2006)
* Le Dragueur (2009)
* Les Fous (2009)
* Vive Le Swing
* Avec Toi
* La Trompette
* Sweet Fairy Love
* J'adore
* Kiki Swing (2015)
* Chico Gitano (2016)
* Sois Italien
* Mon amour

## Ծանոթագրություններ

## Արտաքին հղումներ
* 

Կատեգորիա:21-րդ դարի երգչուհիներ
Կատեգորիա:Իտալացի երգահաններ
Կատեգորիա:Իտալացի երգչուհիներ
Կատեգորիա:Իտալացի կոմպոզիտորներ
Գունար Ասպլունդ

**Գունար Ասպլունդ** (, ), շվեդ ճարտարապետ, ով Ալվար Աալտոյի հետ զուգահեռ անցում կատարեց հյուսիսային նեոկլասիցիզմից մինչև ֆունկցիոնալիզմ։

Ասպլունդի կարևորագույն նախագծերից է Ստոկհոլմի գրադարանի շենքը, որի շինարարությունն իրականացվել է 1924 և 1928 թվականների միջև։ Իր տեսքով սա մոդեռնի տարրերով, ժամանակակից հյուսիսային կլասիցիզմի տիպիկ օրինակ է։ 1927 թվականին Ասպլունդը մասնակցեց նաև Վիբորգի քաղաքային գրադարանի նախագծերի մրցույթին, որտեղ հաղթող ճանաչվեց ֆինն ճարտարապետ Ալվար Աալտոն, որը Ասպլունդին համարում էր իր ուսուցիչը և նախակարապետը։

Մինչև 1930 թվականը, երբ Ստոկհոլմում կայացավ միջազգային ցուցահանդես, Ասպլունդը նախագծում էր խիստ և համապարփակ շինություններ, նվազագույն հարդարմամբ (Ստոկհոլմի քաղաքային գրադարան, 1924-1927 թվականներ)։ 1930-ական թվականներին նրա ստեղծագործությունների շեշտադրումը տեղափոխվեց ֆունկցիոնալիզմի վրա՝ պահպանելով դասական հավասարակշռությունը (Ստոկհոլմի մանրէաբանական ինստիտուտ, 1933-1937 թվականներ)։ 1931 թվականից եղել է Թագավորական տեխնոլոգիական ինստիտուտի պրոֆեսոր։

Ասպլունդի ստեղծագործության մասին առավել ամբողջական պատկերը ներկայացված է Ստոկհոլմի Անտառային գերեզմանատան համալիրում, որի վրա նա աշխատել է Սիգուրդ Լևերենցի հետ միասին սկսած 1915 թվականից (այժմ ընդգրկված է ՅՈՒՆԵՍԿՕ-ի համաշխարհային ժառանգության հուշարձանների ցանկում)։ Լևերենցի հետ միասին Ասպլունդը պատասխանատու է եղել 1930 թվականի համաշխարհային ցուցահանդեսի ճարտարապետական ձևավորման համար։ Չնայած կառուցված տաղավարների ժամանակավոր բնույթին, դրանց ոճը (ապակուց և պողպատից մոդեռն) իր անհերքելի ազդեցությունն է թողել 20-րդ դարի ճարտարապետության զարգացման վրա։ Մասնավորապես, նույն Ալվար Աալտոն, ստանալով Տուրկուի ցուցահանդեսային տաղավարների նախագծի պատվերը, հատուկ եկել է Ստոկհոլմ՝ տեսնելու աշխատանքների ոճն ու ուղղվածությունը։

## Պատկերասրահ

Skandiateatern Asplund 1922.jpg|1922 թվականի նախագիծ Ստոկհոլմի «Սկանդիա» կինոթատրոնի ինտերիերի համար
Stockholms-stadsbibliotek-2003-04-14.jpg|Ստոկհոլմի հանրային գրադարան
Gothenburg's city hall.jpg|Գյոթեբորգի դատարանի շենքի ընդլայնում, ինտերիեր
Skogskyrkogarden WoodChapel1.jpg| Ստոկհոլմի Անտառային գերեզմանոց
Listers härads tingshus i Sölvesborg - 2.JPG|Լիստեր համայնքային դատարանի շենք, Սյոլվերսբորգ


## Ծանոթագրություններ

## Արտաքին հղումներ
* The Architecture of Erik Gunnar Asplund by Stuart Wrede
* Website with several photos about Asplunds work on Stockholm Public Library
* Further mentions/photos about his major masterpiece Stockholm Public Library

Կատեգորիա:Մոդեռնիստ ճարտարապետներ
Կատեգորիա:Շվեդ ճարտարապետներ
Կատեգորիա:Շվեդիայի գեղարվեստի թագավորական ակադեմիայի անդամներ
Ռաուֆ Ադիգյոզալով

**Ռաուֆ Զուլֆիղար օղլի Ադիգոզալով** (, ), Ադրբեջանցի ջութակահար, երգիչ, պրոֆեսոր, Արվեստի վաստակավոր գործիչ (1991);

Նա երաժիշտ է, ով մեծ ծառայություններ ունի ադրբեջանական երաժշտության մեջ։

## Կենսագրություն
Ռաուֆ Ադիգյոզալովը ծնվել է 1940 թվականի նոյեմբերի 22-ին Բաքվում։ Ծնվել է մուղամի խանենտե Զուլֆի Ադիգյոզալովի ընտանիքում։ 1961 թվականին ընդունվել է Ադրբեջանի պետական կոնսերվատորիա։ Նույն թվականին նա մասնակցեց երիտասարդ կատարողների Անդրկովկասյան առաջին մրցույթին։ Ռաուֆը շարունակել ուսումը և ավարտել է Մոսկվայի Չայկովսկու անվան պետական կոնսերվատորիան։

Երկար տարիներ աշխատել է որպես կոնցերտմայստեր Ադրբեջանի պետական սիմֆոնիկ նվագախմբում, իսկ 1966 թվականից ՝Ադրբեջանի պետական կամերային նվագախմբում։

Ռաուֆ Ադիգյոզալովը մեծ օգնություն է ցուցաբերել Ադրբեջանի պետական կոնսերվատորիայում երիտասարդ անձնակազմների պատրաստման գործում։

Ռաուֆ Ադիգյոզալովը, որն ավելի լավ հայտնի է որպես վոկալիստ և ջութակահար, հանդես է եկել տարբեր երկրներում։ Նա որպես պրոֆեսոր հրավիրվել է Եգիպտոսի երաժշտական ակադեմիա 1996 թվականին։ Նա վերադարձել է Բաքու մի քանի տարի անց և մահացել է 2002 թվականի հունիսի 29-ին։

### Ընտանիք
Նրա հայրը մուղամի խանենդե Զուլֆի Ադիգյոզալովն է։ Նրա ավագ եղբայրը կոմպոզիտոր, Ադրբեջանի Հանրապետության ժողովրդական արտիստ Վասիֆ Ադիգյոզալովն է։ Դիրիժոր, ժողովրդական արտիստ Յալչին Ադիգյոզալովի հորեղբայրն է։

## Ծանոթագրություններ

Կատեգորիա:Ադրբեջանցի երգիչներ
Կատեգորիա:Ադրբեջանցի ջութակահարներ
Կատեգորիա:Խորհրդային ջութակահարներ
Էնն Վենեման

**Էնն Մարգարետ Վենեման** (; ), ամերիկացի գործարար և քաղաքական գործիչ, ԱՄՆ գյուղատնտեսության 27-րդ նախարարը (2001-2005 թվականներ), ՅՈՒՆԻՍԵՖ-ի 5-րդ գործադիր տնօրեն (2005-2010 թվականներ)։

## Կենսագրություն
Մանկություն է անցկացրել Մոդեստոյի մոտ գտնվող դեղձի ֆերմայում, համարվում է կինոռեժիսոր Ջորջ Լուկասի զարմիկը։

1970 թվականին ստացել է արվեստի քաղաքագիտության բակալավրի աստիճան (Դեյվիսի Կալիֆոռնիայի համալսարանում), 1971 թվականին՝ Բերքլիի Կալիֆոռնիայի համալսարանի Գոլդմանի անվան քաղաքական դպրոցի Քաղաքականության մագիստրոսի աստիճան), 1976 թվականին՝ Հաստինգս քոլեջի իրավունքի դոկտորի աստիճան։

Եղել է Ստանիսլաուս շրջանի հանրային պաշտպանի օգնականը և Bay Area Rapid Transit System-ում կորպորատիվ փաստաբանը, այնուհետև աշխատել է Վաշինգտոնի Patton, Boggs & Blow լոբբիստական ընկերությունում։ 1995 թվականին նահանգապետ Փիթ Ուիլսոնը Վենեմանին անսպասելիորեն նշանակեց Կալիֆոռնիայի գյուղատնտեսության նախարար (նա դարձավ առաջին կինն ու առաջին մարդը, որն այդ պաշտոնում ֆերմերային փորձ չունի 1980 թվականների սկզբից, երբ Ջերի Բրաունը նման լիազորություններ էր շնորհել Ռոուզ Բերդին)։

Եղել է Calgene կենսատեխնոլոգիական ընկերության տնօրենը, որը հետագայում գնել է Monsanto Company-ն։  Calgene-ն առաջինն է շուկա դուրս եկել գենետիկորեն մոդիֆիկացված սննդամթերքներով՝ Flavr Savr տեսակի լոլիկով։ Մտել է սննդի և գյուղատնտեսական առևտրի քաղաքականության միջազգային խորհրդի ֆինանսավորող կազմակերպություններ` (International Food and Agriculture Trade Policy Council), Mon Monsanto, Syngenta, Cargill, Nestlé, Kraft Foods և այլն։

ԱՄՆ գյուղատնտեսության նախարար 2001-ից 2005 թվականներին։

ՅՈՒՆԻՍԵՖ-ի գործադիր տնօրեն` 2005 թվականի մայիսից մինչև 2010 թվականի ապրիլ։ Զբաղվում էր երեխաների առողջության և սնուցման, բոլորի համար տարրական կրթության որակի, մաքուր ջրի հասանելիության, երեխաների և կանանց բռնության, շահագործման և ՄԻԱՎ-ՁԻԱՀ-ի դեմ։ ՅՈՒՆԻՍԵՖ-ի գործադիր տնօրենի պաշտոնում այցելել է ավելի քան 70 երկիր, որտեղ տեղում ուսումնասիրել է իրավիճակը։ 2009 թվականին Ֆորբս ամսագիրը նրան գրանցել է 100 ամենաազդեցիկ կանանց վարկանիշում 46-րդ հորիզոնականում։

2008 թվականի նախագահական ընտրարշավի ընթացքում Բարաք Օբամայի թիմն ուսումնասիրել է Էնն Վենեմանին որպես փոխնախագահի պաշտոնի թեկնածու ներգրավելու հնարավորությունը։

2010 թվականից՝ Alexion Pharmaceuticals Inc.-ի տնօրեն 2011 թվականից՝ Nestlé-ի ոչ գործադիր տնօրեն, 2013-ից 2014 թվականներին՝ S&W Seed Company-ի տնօրեն։ Malaria No More կազմակերպության տնօրեն, Միավորված ազգերի կազմակերպության սննդի կոմիտեի նախագահ, պատվաստումների և իմունիզացիայի գլոբալ դաշինքի հոգաբարձուների խորհրդի անդամ (Global Alliance for Vaccines and Immunization):

## Անձնական կյանք
2002 թվականին Վենեմանի մոտ ախտորոշվել է կրծքի քաղցկեղ և նա անցել է հաջող բուժման ընթացք, որը ներառում է լամպեկտոնիան (թեթև վիրաբուժական վիրահատություն), և վեց շաբաթ ռադիոթերապիա։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի գործարարներ
Կատեգորիա:Ամերիկացի դիվանագետներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:ՄԱԿ-ի պաշտոնյաներ
Կատեգորիա:ՅՈՒՆԻՍԵՖ-ի բարի կամքի դեսպաններ
Գաբրիել Ման

**Գաբրիել Ուիլհոիտ Ամիս Միք** (, ), ամերիկյան դերասան և նախկին ֆոտոմոդել, որն առավել հայտնի է «Վրեժը» հեռուստասերիալում խաղացած Նոլան Ռոսս կերպարով։

## Կյանք և կարիերա
Գաբրիել Մանը իր կարիերան սկսել է որպես որակյալ մոդել և ավարտել է Նյու-Յորքի թատերական դպրոցը։ 90-ականների կեսերին երկրորդական դերերով սկսել է նկարահանվել տարբեր անկախ ֆիլմերում։ 2000-ականների սկզբին խաղացել է այնպիսի հոլիվուդյան ֆիլմերում, ինչպիսիք են՝ «Դեյվիդ Գեյլի կյանքը» և «Բորնի գերակշռությունը», բայց առավել վառ դերեր ունեցել է անկախ ֆիլմերում։ Հեռաուստատեսությամբ նա կրկնվող դերեր է ունեցել «Խելագարները» և «Լեգենդ փնտրողի մասին» սերիալներում։
 
2011 թվականից սկսած Մանը խաղացել է «Վրեժը» սերիալի գլխավոր դերերից մեկը՝ Մեդելին Սթոուի և Էմիլի ՎանՔեմփի հետ։

## Ֆիլմագրություն

## Ծանոթագրություններ

Կատեգորիա:1972 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Մայիսի 14 ծնունդներ
Մարտինկո

**Մարտինկո** (), ռեժիսոր Էդուարդ Նազարովի նկարված մուլտֆիլմը, որն ստեղծվել է ըստ Բորիս Շերգինի համանուն հեքիաթի մոտիվների։

## Սյուժե
Զինվոր Մարտինկոն ընկնում է զինվորական կալանատուն այն բանի համար, որ ծառայողական դիրքը թողել էր ֆուտբոլ խաղալու համար և պատահաբար գնդակով խփել էր գեներալին։ Նա իր բանտախցի սեղանի վրա գտնում է կախարդական խաղաքարտեր, որոնցով խաղալ ոչ ոք չէր հրաժարվում, իսկ հաղթում էր միշտ տերը։ Առաջին գործը լինում է հսկիչին հաղթելը` շահելով թե՛ դրամը, թե՛ քսակը, թե՛ բանալիները։

Թողնելով հսկիչին բանտախցում իր փոքր ունեցվացքով և ազատության մեջ հայտնվելով` խաբեբա Մարտինկոն շուկայում աշխատում է իր առաջին կապիտալը և մտնում է բարձր հասարակություն։ Այնտեղ նա շարունակում է մարդկանց խաբել։ Ամենավերջում Մարտինկոն խաբում է թագավորին, և վերջինս որոշում է նախկին զինվորին դարձնել մաքսային նախարար։ Իր նախարարական աթոռի մոտ նստած սպասարկելով օտարերկրացիներին` խաբեբան շարունակում է մեջտեղ բերել խաղաքարտերը և թագավորին բավականին շատ եկամուտ է բերում։ Այնուամենայնիվ, «օտարերկրացիները որոշում են Մարտինկոյին չեզոքացնել», իսկ արքայադուստ Ռաիսկա նրանց ղեկավարությամբ նրան խմեցնում է և դուրս շպրտում, որտեղ էլ հերոսը գտնում է կախարդական խնձորներ։ Կանաչ խնձորները մարդուն դարձնում են գեղեցիկ, իսկ կարմիրները կոտոշներ են աճեցնում։ Վրեժի ծրագիրը տեղում հասունանում է։

Վաճառականի անվան տակ Մարտինկոն Ռաիսկայի աղախնին` պառավ Մաշկային, կանաչ խնձոր է տալիս։ Մաշինկան միանգամից երիտասարդանում է, գեղեցկանում է և վազում է պալատ, որտեղ թագուհուն պատմում է այդ խնձորի մասին։ Ռաիսկան հրամայում է իր համար բերել այդ խնձորը։ Մաշինկան վերադառնում է գեղեցիկ խնձորներով, և թագուհու գլխին, որը կերել էր խնձորը, աճում են ծառերի նման մեծ կոտոշներ։ Պալատում խուճապ է, խնձորների բոլոր վաճառականներին բանտարկում են։

Կրկին կերպարանափոխվոլով` Մարտինկոն բժշկի կերպարով մտնում է պալատ` բժշկական խորրհրդակցության և թագուհուն տալիս է կանաչ խնձորները։ Նիհար Ռաիսկան ազատվում է կոտոշներից, և հետո բարիանում է, և Մարտինկոն իսկույն սիրահարվում է նրան։ Թագուհին խոստովանում է իր փրկչին իր վաղեմի սիրո մասին, իսկ ուրախացած արքան հավանություն է տալիս այդ ամուսնությանը։ Քամին քշում է կախարդական խաղաքարտերը, որոնք մնացել էին պատշգամբին, և դրանք թռչում են քաղաքի փողոցներով մեկ։

## Հեղինակներ
* Տնօրեն` Ռ. Սոկոլովա
* Խմբագիր` Ռաիսա Ֆրիչինսկայա
* Մոնտաժող` Նատալյա Ստապենցևա
* Ռեժիսորի օգնական` Տատյանա Լիտկո

## Մրցանակներ
* Շանհայի միջազգային փառատոնի պաշտոնական ընտրություն, 1988 թվական։

## Վերաթողարկում
Մուլտֆիլմը DVD ձևաչափով թողարկվել է «Masters of Russian Animation Volume 4» մուլտֆիլմերի հավաքածուում։

## Ծանոթագրություններ

## Արտաքին հղումներ
* 
* «Մարտինկոն» Аниматор.ру կայքում
* 

Կատեգորիա:1987 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Շարնի Վինսոն

**Շարնի Վինսոն** (, ), ավստրալիացի մոդել, դերասանուհի, պարուհի։ Մեծ ճանաչում է ստացել «Home and Away» սերիալում և «Քայլ առաջ 3D» ֆիլմում խաղացած դերերով։

## Կենսագրություն
Շարնի մայրը եղել է թատրոնի դերասանուհի, իսկ տատիկը՝ բալետի պարուհի։ Նա սկսել է պարել դեռ երեք տարեկանից։ 2006 թվականին Շարինին TV Week Logie Awards անվանակարգում առաջադրվել է «Ամենալավ նոր տաղանդ» մրցանակին՝ «Տանը և ճանապարհին» սերիալում խաղացած դերի համար։ 2008-ին նա հայտարարել է, որ լքում է սերիալը, քանի որ պատրաստվում է իր կարերիան շարունակել Ամերիկայում.։

Բացի երգից, պարից ու թատրոնից, Վինսոնը նաև  զբաղվում է ձիասպորտով, ճանապարհորդում է, սահում է չմուշկներով և զբաղվում է լողով։

## Անձնական կյանք
2011 թվականին հանդիպել է Կելին Լաթսի՝ «Մթնշաղ» ֆիլմի նկարահանված աստղի հետ։ 2013 թվականի մայիսին զույգը բաժանվել է։

## Ծանոթագրություններ

## Արտաքին հղումներ
* 

Կատեգորիա:1983 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ավստրալիացի դերասանուհիներ
Կատեգորիա:Ավստրալիացի երգչուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի մոդելներ
Կատեգորիա:Ավստրալիացի պարուհիներ
Կատեգորիա:Հուլիսի 22 ծնունդներ
Կատեգորիա:Սիդնեյ քաղաքում ծնվածներ
Նատալի Կուկ

**Նատալի Կուկ** (, ), ավստրալիացի մարզուհի, որը հանդես է գալիս լողափնյա վոլեյբոլում։ 2000 թվականի օլիմպիական չեմպիոնուհի, առաջին ավստրալուհին, որը մասնակցել է հինգ օլիմպիական խաղերի։

## Կենսագրություն
Մինչ սպորտային կարիերաի սկիզբը՝ պատրաստվում էր կյանքը կապել բժշկության հետ, բայց 1993 թվականին թողել է համալսարանը, որպեսզի կենտրոնանա լողափնյա վոլեյբոլի վրա։ Քերի Փոթարսթի հետ միասին մասնակցել է 1996 թվականի Օլիպպիական խաղերին, շահելով բրոնզե մեդալ։ Այդ նույն թվականին նրանք հաղթեցին Ճապոնիայում կայացած համաշխարհային շրջագայության փուլում։ Դադարելով խաղալ միասին, մինչև 2000 թվականը, վերամիավորվելուց հետո զբաղեցրին երրորդ տեղը՝ Ֆրանսիայի և Պորտուգալիայի համաշխարհային շրջագայության փուլում, այնուհետև մասնակցություն ունեցան Սիդնեյի 2000 թվականի օլիմպիական խաղերին։ Դառնալով խաղերի չեմպիոն, ստացել է Ավստրալիայի շքանշանի մեդալ։ Վոլեյբոլի միջազգային ֆեդերացիան Կուկին և Փոթարսթին ընդգրկել է տասնամյակի թիմում։

Տնային օլիմպիադայից հետո, Փոթարսթը ավարտեց կարիերան, իսկ Կուկը գտավ նոր թիմակից՝ Նիկոլ Սանդերսոնին։ Նրանք 2013 թվականին Ռիո դե Ժանեյրոում կայացած աշխարհի առաջնությանը նվաճել են բրոնզ մեդալ և 2013 թվականին համաշխարհային փուլի արդյունքում զբաղեցրել են 4-րդ տեղը։ Արդյունքում նրանք անցան 2004 թվականին օլիմպիական խաղերը՝ խաղում պարտվելով երրորդ տեղի համար։ Սանդերսոնի հետ նրանք խաղացել են մինչև 2006 թվականը, որից հետո Կուկի նոր թիմակիցը դարձավ Տամսին Բարնեթը։ Պեկինի Օլիմպիական խաղերում, Կուկը գրավեց հինգերորդ տեղը։ Լոնդոնի Օլիմպիական խաղերում, որը նրա համար վերջինն էր (այդ ժամանակ նա 37 տարեկան էր), խմբային փուլում 3 պարտություններից հետո զբաղեցրել է միայն 19-րդ տեղը։

## Անձնական կյանք
2008 թվականի նոյեմբերին ոչ պաշտոնապես ամուսնացել է վոլեյբոլիստուհի Սառա Մաքսվելի հետ, որի հետ նա հանդիպել է 8 տարի շարունակ։ Ապրում է Բրիսբենում և ղեկավարում է լողափային վոլեյբոլի բնագավառում մասնագիտացված Sandstorm սեփական ընկերությունը։

## Ծանոթագրություններ

## Արտաքին հղումներ
* 

Կատեգորիա:2000 թվականի Ամառային օլիմպիական խաղերի չեմպիոններ
Իմ սիրելի Ասլան-ապեր…

«**Իմ սիրելի Ասլան-ապեր…**», Հովհաննես Թումանյանի ստեղծագործություններից, որը ստեղծվել է 1898 թվականի դեկտեմբերի 27-ին։

## Ստեղծման պատմություն
Գրվել է 1898 թվականի դեկտեմբերի 27-ին մի բացիկի վրա, որը Թիֆլիսից Թումանյանն ուղարկել է Նոր Նախիջևան՝ Ղազարոս Աղայանին։

Ոտանավորում խոսվում է Ղազարոս Աղայանի Էջմիածնից ստանալիք նպաստի մասին։

Վերջին երկու տողերը գրված են որպես ծանոթություն։

Եղիշե Չարենցի անվան գրականության և արվեստի թանգարանի Ղազարոս Աղայանի ֆոնդի 333-րդ համարում պահվում է մեկ ինքնագիր։

Առաջին անգամ տպագրվել է 1932 թվականին՝ «*Գրական թերթ*» ամսագրի 27-րդ համարում, այնուհետև՝ «*Երկերի լակատար ժողովածուի*» V հատորի 145-րդ էջում, ապա «*Երկերի լակատար ժողովածուի*» I-ին հատորի 474-րդ էջում։

## Ծանոթագրություններ

Կատեգորիա:Բանաստեղծություններ
Եվգենի Մակեև

**Եվգենի Վլադիմիրովիչ Մակեև** (, ), ռուս ֆուտբոլիստ, Հայաստանի «Արարատ» ակումբի պաշտպան։ Հայրը Վլադիմիր Մակեևն է, որը հայտնի է «Ժեմչուժինա» և «Բալթիկա» ակումբներում իր ելույթներով։

## Կարիերա
Չերեպովեցի «Սևերստալ» ակումբի սան է, այդտեղ էլ սկսել է խաղալ (թիմը մինչ այդ վերանվանվել էր «Շեկսնա»)։ Հանդես է եկել ձախ կիսապաշտպանի դիրքում։

2007 թվականին տեղափոխվել է Մոսկվայի «Սպարտակ» ակումբ, որտեղ նորից հանդես է եկել պատանեկան թիմի կազմում, ապա «կարմրասպիտակների» երկրորդ կազմում, որի հետ երկու անգամ հաղթել է երկրորդ կազմերի առաջնությունում։ Մեկուկես մրցաշրջանի ընթացքում թիմի կազմում անցկացրել է 33 խաղ, որոնցում խփել է երկու գնդակ։

2009 թվականի մարտի 15-ին առաջին անգամ խաղադաշտ է դուրս եկել հիմնական թիմի մեկնարկային կազմում՝ մասնակցելով «Զենիթի» դեմ հանդիպման առաջին խաղակեսին, ինչից հետո նրան փոխարինել են։ 8-րդ տուրի՝ Ռամենսկոեի «Սատուրն» ակումբի դեմ տնային խաղում Վլադիմիր Բիստրովի փոխանցումից հետո խփել է իր առաջին գոլը Ռուսաստանի առաջնությունում։

2009 թվականին կատարել է նորամուտը Ռուսաստանի երիտասարդական հավաքականում՝ մասնակցելով նրա համար անհաջող խաղին ընդդեմ Ֆարերյան կղզիների հավաքականի։

2010 թվականի սեպտեմբերի 15-ին կատարել է նորամուտը Չեմպիոնների լիգայում՝ մասնակցելով Ֆրանսիական «Մարսել» ակումբի դեմ խաղին։

2014 թվականի սեպտեմբերի 5-ին մասնակցել է «Սպարտակ» ակումբի մարզադաշտի բացման խաղին, որտեղ Մուրադ Յակինի գլխավորությամբ «Սպարտակը» ոչ-ոքի է ավարտել (1:1) Սերբիայի Բելգրադ քաղաքի «Ցրվենա Զվեզդա» ակումբի հետ խաղը։ Եվգենին այդ խաղին մասնակցել է թիմի մեկնարկային կազմում։

2019 թվականի փետրվարի 15-ին պայմանագիր է կնքել Վոլգոգրադի «Ռոտոր» ֆուտբոլային ակումբի հետ։ 2019 թվականի հուլիսին տեղափոխվել է Երևանի «Արարատ» ակումբ։

## Հավաքական
2011 թվականի մարտի 20-ին հրավիրվել է Ռուսաստանի հավաքական՝ մասնակցելու 2012 թվականի ֆուտբոլի Եվրոպայի առաջնության որակավորման փուլի՝ Հայաստանի դեմ խաղին։ Նույն թվականի մարտի 29-ին խաղադաշտ է դուրս եկել Ռուսաստանի հավաքականի՝ Կատարի հավաքականի դեմ ընկերական խաղի 46-րդ րոպեին՝ փոխարինելով Ալեքսանդր Անյուկովին։

## Ձեռքբերումներ
### Թիմային
; «Սպարտակ» (Մոսկվա)
*Ռուսաստանի առաջնության հաղթող – 2017
*Ռուսաստանի առաջնության արծաթե մեդալակիր (2) – 2009, 2012
; «Սպարտակ-2» (Մոսկվա)
*ՊՖԼ առաջնության հաղթող – 2014/15 («Արևմուտք» տարածաշրջան)

### Անձնական
* Ընդգրկվել է Ռուսաստանի առաջնության 33 լավագույն ֆուտբոլիստների ցանկում – № 3 (2010)

## Վիճակագրություն
### Ակումբային

### Խաղերը հավաքականում

**Ընդհանուր՝ 3 խաղ / 0 գոլ, 2 հաղթանակ, 1 ոչ-ոքի, 0 պարտություն**

## Ծանոթագրություններ

Կատեգորիա:Արարատի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Բոլորն հանգել են—ոչ մեկը չըկան…

«**Բոլորն հանգել են—ոչ մեկը չըկան**…», Հովհաննես Թումանյանի ստեղծագործություններից։ Գրության թվականը ստույգ հայտնի չէ։

## Պատմություն
Ձեռագրից երևում է, որ այն գրվել է 1900-ական թվականներին։

Եղիշե Չարենցի անվան գրականության և արվեստի թանգարանի Թումանյանի ֆոնդի 55-րդ համարում պահվում է մեկ ինքնագիր։

Առաջին անգամ տպագրվել է Հովհաննես Թումանյանի «*Գեղարվեստական երկեր*» ժողովածուի 117-րդ էջում, այնուհետև՝ «*Երկերի լիակատար ժողովածու*»-ի առաջին հատորի 519-րդ էջում։

## Ծանոթագրություններ

Կատեգորիա:Բանաստեղծություններ
Անցավ հին տարին, կանցնի և նորը…

«**Անցավ հին տարին, կանցնի և նորը**…», Հովհաննես Թումանյանի ստեղծագործություններից, որը գրվել է 1905 թվականի հունվարի 1-ին։

## Պատմություն
Բանաստեղծությունը գրելու օրը Թումանյանն իր 1903 թվականի «*Բանաստեղծություններ*» ժողովածուն նվիրել է Ղազարոս Աղայանին՝ «Իր անգին Ասլան ապորը—Ղազարոս Աղայան» ընծայականով, գրված անվանաթերթի վրա, իսկ հաջորդ էջում գրել է այս երկտողը։

Գիրքը պահվում է Թումանյանի ընտանիքի արխիվի բանաստեղծի անձնական գրքերի ֆոնդի 449-րդ համարում։

Առաջին անգամ տպագրվել է «*Երկերի լիակատար ժողովածու*»-ի առաջին հատորի 512-րդ էջում։

## Ծանոթագրություններ

Կատեգորիա:Բանաստեղծություններ
Մագրիտ թանգարան

**Մագրիտ թանգարան** (, , ), թանգարան Բելգիայի մայրաքաղաք Բրյուսելում՝ նվիրված բելգիացի սյուրռեալիստ նկարիչ Ռենե Մագրիտին։ Այն Գեղեցիկ արվեստների թագավորական թանգարանի մաս կազմող թանգարաններից է։

## Թանգարան
Մագրիտ թանգարանը հասարակության համար բացվել է 2009 թվականի մայիսի 30-ին Բրյուսելում։ Թանգարանը գտնվում է նեոկլասիկ ոճով կառուցված Ալտելոհ հյուրանոցի հինգերորդ հարկում։ Այն ցուցադրում է Մագրիտի ավելի քան 200 բնօրինակ նկար, գծանակար և քանդակ՝ ներառյալ *Վերադարձը*, *Շեհերազադեն* և *Լույսերի կայսրությունը*։

Այս բազմակարգ մշտական հավաքածուն Մագրիդի` որևէ տեղ առկա ամենամեծ արխիվն է, որի մեծ թվով աշխատանքներ վերցվել են ուղղակի իր այրուց` Ժորժետ Մագրիտից, և Իռեն Համոյիրից, որը նրա նկարների առաջին հավաքողն էր։ Բացի այդ, թանգարանը ներառում է 1920 թվականի Մարգրիտի նկարչական փորձերը և կարճ սյուրռեալիստական ֆիլմերը, որոնք նա նկարահանել է 1956 թվականից։

## Ծանոթագրություններ

Կատեգորիա:2009 հիմնադրումներ Բելգիայում
Կատեգորիա:2009 հիմնադրված թանգարաններ
Կատեգորիա:Բրյուսելի թանգարաններ
Կատեգորիա:Կենսագրական թանգարաններ
Ավգուստ Մակեի թանգարան

**Ավգուստ Մակեի տուն** (), թանգարան Գերմանիայի Բոն քաղաքում, բացվել է 1991 թվականին և նվիրվել է էքսպրեսիոնիստ նկարիչ Ավգուստ Մակեին։ Այն գտնվում է նրա նախկին տանը, որտեղ նա ապրել է 1911-1914 թվականներին։ Թանգարանը ցուցադրում է վերակառուցված ինտերիերը, ինչպես նաև` տարածք է տրամադրում ժամանակավոր էքսպրեսիոնիստական ցուցադրությունների համար։

## Պատմություն
Տունը կառուցվել է 1877 թվականին և ձեռք է բերվել Ավգուստ Մակեի աներոջ` Հենրիխ Գերհարդթի կողմից 1884 թվականին։ Գերհարդթի մահից հետո Մակեն իր զոքանչին, որը ժառանգել էր տունը, ստիպում է, որ նա տան ձեղնահարկն իր համար ստուդիա դարձնի։ 1911 թվականին Մակեն, նրա կինը` Էլիզաբեթը, և նրանց որդին տեղափոխվում են այդտեղ։ Այդ տանն ապրելու ընթացքում նկարիչը նկարել է ավելի քան 400 նկար։ 1914 թվականին Առաջին համաշխարհային պատերազմի ժամանակ Մակեի մահից հետո Էլիզաբեթ Մակեն իր երկրորդ ամուսնու և երեխաների հետ ապրել է այդ տանը մինչև 1925 թվականին Բեռլին տեղափոխվելը։ Տունը վարձով է տրվել, բայց մնացել է ընտանիքի սեփականությունը։ Էլիզաբեթ Մակեն 1948 թվականին վերադարձել է Բոն և ապրել այդ տանը մինչև իր մահը` 1975 թվականը։

## Ծանոթագրություններ

## Արտաքին հղումներ
*Official site in English

Կատեգորիա:1991 հիմնադրումներ Գերմանիայում
Կատեգորիա:Ավգուստ Մակե
Կատեգորիա:Բոնի թանգարաններ
Կատեգորիա:Գերմանիայի կենսագրական թանգարաններ
Կատեգորիա:Գերմանիայի պատկերասրահներ
Ջեյսոն Ռալֆ

**Ջեյսոն Ռալֆ** ( ), ամերիկացի դերասան։

## Կենսագրություն
Ծնվել է 1986 թվականի ապրիլի 7-ին ԱՄՆ Տեխաս նահանգի ՄակՔինլի քաղաքում։ Ավարտել է Փլեյնոյի Քոլին քոլեջը, որտեղ ուսումնասիրել է թատերական արվեստ և Փերչեյզ քաղաքի Փերչեյզ քոլեջի թատերական արվեստների ու կինոյի կոնսերվատորիան։

Հեռուստատեսությունում իր առաջնաելույթը կատարել է 2010 թվականին՝ նկարահանվելով «Լավ կինը» հեռուստասերիալի մեկ սերիայում։ 2012-2013 թվականներին Ջեյսոնը խաղացել է «Փիթերը և աստղային որսորդը» ոչ բրոդվեյական բեմադրության մեջ։ Հայտնի է դարձել «Ջրհոս» և «Կախարդները» հեռուստասերիալներում կատարած դերերի շնորհիվ։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատրոնի դերասաններ
Օլիվիա Թեյլոր Դադլի

**Օլիվիա Թեյլոր Դադլի** ( ), ամերիկացի դերասանուհի։ Առավել հայտնի է Syfy հեռուստաալիքով հեռարձակված «Կախարդները» հեռուստասերիալում կատարած դերով։

## Կենսագրություն
Ծնողները՝ Սանդրա և Ջիմ Դադլնիներն են։ 17 տարեկանում Օլիվիան տեղափոխվել է Լոս Անջելես։

Կինոյում իր առաջնաելույթը կատարել է 2007 թվականին։ Ներառված է «5-Second Films» թատերախմբի կազմում։ Նկարահանվել է «Չիլերամա», «Չեռնոբիլյան օրագրեր», «Վատիկանյան գրառումներ», «Պարանորմալ երևույթներ 5։ 3D ուրվականներ» և այլ ֆիլմերում։ 2015 թվականին սկսել է «Կախարդները» սերիալում կատարել գլխավոր դերերից մեկը։

## Ֆիլմագրություն

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Դերասանուհիներ Կալիֆոռնիայից
Լևբերդոն

**Լևբերդոն**, երբեմն՝ **Լեբերդոն** (, **Лев**ый **бер**ег **Дон**а՝ Դոնի ձախ ափ), Դոնի Ռոստով քաղաքի Կիրովսկի և Լենինսկի շրջանների ոչ պաշտոնական անվանումը, գտնվում է Դոն գետի ձախ ափին և գետափի երկարությամբ ձգվում է մոտ 10 կիլոմետր։

Մակերեսի 90 %-ն իրենից ներկայացում է հանգստյան համալիրներ (առողջարաններ, ավազային լողափեր, սրճարաններ, ռեստորաններ, գիշերային ակումբներ), մակերեսի մոտ 10 %-ում գտնվում են արդյունաբերական ձեռնարկություններ, որոնց մի մասը այդտեղ են բերվել քաղաքի կենտրոնական շրջաններից։ Այս տարածքի զարգացման նոր շրջանը կապված է «Ռոստով արենա» մարզադաշտի շինարարության հետ։

## Զարգացման հեռանկարներ
2018 թվականի ֆուտբոլի աշխարհի առաջնության անցկացման շրջանակներում ձախ ափին՝ մոտավորապես Դոնի Ռոստով քաղաքի կենտրոնական մասի Բոգատյանովսկի զառիվայր պողոտայի դիմաց, կառուցվել է «Ռոստով արենա» 45․000 տեղանոց ֆուտբոլային մարզադաշտը։

Մարզադաշտի մոտ՝ Թիավարման ջրանցքի արևելյան կողմի երկայնությամբ նախատեսվում է Ռոստովի մարզի Կառավարության նոր շենքի և մարզական կառույցների շինարարությունը, իսկ ավազահանքի հիման վրա, որը ձևավորվում է այս կառույցների շինարարության ավազի լվացման ժամանակ, ստեղծել նոր ջրանցք։

Վորոշիլովսկի կամրջի երկայնքով՝ Դոն գետի ձախ ափին, ենթադրվում է հյուրանոցների և գրասենյակների կառուցում, իսկ Բատայսկ քաղաք տանող ճանապարհների արևմտյան կողմում՝ Թիավարման ջրանցքին հակառակ՝ Ռոստովի նոր ձիարշավարանը։

Միաժամանակ նախագծվում է «Մեգամագ» առևտրա-ժամանցային կենտրոնի շինարարության երկրորդ փուլը, որն իր մեջ ներառելու է մի շարք խանութներ, այդ թվում «Աշան» հիպերմարկետը։

## Արվեստում
1969 թվականի մայիսի 9-ին Լևբերդոնի հանգստի կենտրոններից մեկում կայացել է ռոք փառատոն, որն ավելի ուշ անվանվել է «Դոնի Վուդսթոք», որին մասնակցել են ռոստովյան չորս ռոք խմբեր՝ «Առավոտյան ցող», «Փոքրիկ և եղբայրներ», «Սանձափոկ» և «Անհաջողակներ»։

1988 թվականին ռոստովցի ռեժիսոր և հաղորդավար Իվան Կոնոնովը, որն այդ ժամանակ աշխատում էր խորհրդային հեռուստատեսության երիտասարդական խմբագրությունում, գրել է «Դոնի ձախ ափ» անվանումով երգը։

Ձայնագրված և առաջինը «ռուսական շանսոն» ժանրում Կոնստատին Ունդրովի կողմից կատարված երգը արագորեն սիրված է դարձել։ Ունդրովի «Լևբերդոն» երգը բազմաթիվ ձայնապնակներով և սկավառակներով։ Որոշ ժամանակ անց «Լևբերդոն» երգը կատարել է նաև Միխայիլ Շուֆուտինսկին։

Հիշատակվում է ռոք երգիչ Բաստայի «Ռոստով» երգում։

## Տեսարժան վայրեր
* **Ռոստով արենա**՝ 45 000 նստատեղով մարզադաշտ, 2018 թվականի ֆուտբոլի աշխարհի առաջնության ընդունող կենտրոններից մեկը։
* **Մշակույթի և հանգստի Լևոբերեժնի այգի**՝ բացվել է 2018 թվականի մայիսի 1-ին։
* **Քաղաքային կենտրոնական լող**ափ՝ լողափ, որը տեղակայված է Վորոշիլովսկի կամրջից փոքր-ինչ վերև։
կենտրոն|մինի|950x950px|Դոնի Ռոստովի ափին գտնվող քաղաքային լողափի համայնապատկերը

## Ծանոթագրություններ

Կատեգորիա:Դոնի Ռոստովի շրջաններ
Իլյա Բոլոտովսկի

**Իլյա Բոլոտովսկի** (, ), ռուսական ծագմամբ ամերիկացի աբստրակցիոնիստ նկարիչ։

## Կյանք և ստեղծագործություն
Իլյա Բոլոտովսկին ծնվել է 1907 թվականի հուլիս 1-ին Սանկտ Պետերբուրգում, ձուլված հրեական ընտանիքում։ Նրա հայրը՝ Սանկտ Պետերբուրգի համալսարանի իրավաբանական ֆակուլտետի շրջանավարտ (1910) Յուլի Յուրևիչ Բոլոտովսկին (անգլ.՝ Julius J. Bolotovsky, 1885-1957), մինչև 1917 թվականն Պետրոգրադում զբաղվել է փաստաբանական պրակտիկայով, մայրը՝ Անաստասիա Աբրամովնա Շապիրոն (1879-1972), եղել է նկարիչ-ձևավորող։

Հոկտեմբերյան հեղափոխությունից հետո ապրել է Բաքվում, որտեղից 1921 թվականին Վրաստանի տարածքով ընտանիքի հետ փախել է Կոստանդնուպոլիս։ Սովորել է Կոստանդնուպոլսի ճիզվիտական դպրոցում, 1923 թվականին մեկնել է ԱՄՆ։ Ապրել է Նյու Յորքում, սովորել է Դիզայնի ազգային ակադեմիայում։ Այդ ընթացքում միացել է «Տասը» (the Ten) գեղարվեստական խմբին, որին մասնակցել են նաև այնպիսի երիտասարդ նկարիչներ, ինչպիսիք էին Լուիս Շանկերը, Ադոլֆ Գոթլիբը, Մարկ Ռոթկոն և Ջոզեֆ Սոլմանը։ Խմբի անդամները դեմ են եղել Ակադեմիայի հետամնացությանը և կազմակերպել են «անկախ արվեստի» ցուցահանդեսներ։

20-րդ դարի 30-ական թվականներին նկարիչն իր ստեղծագործությունը նվիրել է երկրաչափական աբստրակցիոնիզմին։ 1936 թվականին նա դարձել է «Ամերիկացի աբստրակցիոնիստ նկարիչներ» (American Abstract Artists) կազմակերպության հիմնադիրներից մեկը, որն զբաղվել է աբստրակտ արվեստի հանրահռչակմամբ և նկարիչներին օգնություն ցուցաբերելով։ 1930-ական թվականների վերջին և 40-ական թվականների սկզբին Բոլոտովսկին ընկել է նեոպլաստիցիզմի և Պիտ Մոնդրիանի ստեղծագործության ազդեցության տակ։

1960-ական թվականներին ստեղծել է կտավներ, որոնց վրա պատկերն արված են 3 չափումներով, որոնք սովորաբար հատում են ուղղահայաց և (կամ) անկյունագծային շերտերը։ Միևնույն ժամանակ նա դասավանդել է կերպարվեստ Լոնգ Այլենդ համալսարանում։ Իլյա Բոլոտովսկու գեղանկարչական գործերը վերաբերում են կուբիզմի և երկրաչափական աբստրակցիոնիզմի ուղղություններին։

Իլյա Բոլոտովսկին մահացել է 1981 թվականին. տարեց նկարիչն անզգուշությամբ ընկել է վերելակի՝ մեխանիկական դռներով դատարկ հորանը, երբ խցիկը կանգնած էր առաջին հարկում։

## Ընտանիք
* Քույրը՝ նկարչուհի Միրա Յուլևնա Բոլոտովսկայա (ամուսնու ազգանունով՝ Շտեյնբերգ, ), աշխատել է «Ամերիկայի ձայն» ռադիոկայանում,
* Կինը՝ (1933-1938), աբստրակցիոնիստ նկարիչ Էսֆիր Սողոմոնի Սլոբոդկինան (Esphyr Slobodkina, 1908-2002), 
** Որդին՝ ֆլեյտահար Էնդրյու Բոլոտովսկի (անգլ.՝ Andrew Bolotowsky, ծնվել է 1949 թվականին)։

## Ծանոթագրություններ

## Գրականություն
* Sam Hunter *Amerikanische Avantgarde* Herrsching Pawlak Verlag, 95p. 1988  ISBN 9783881994354

## Արտաքին հղումներ
* Илья Болотовский: инвестиции в живопись 
* American Abstract Artists
* KorArt մասնավոր հավաքածու  

Կատեգորիա:20-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Ռուս գրաֆիկներ
Կատեգորիա:Ռուսաստանի հրեաներ
Ստելլա Մաիվ

**Ստելլա Մաիվ Ջոնսթոն** (, ), ամերիկացի դերասանուհի։ Ծնվել և մեծացել է Նյու Յորքում։ Կինոյում իր առաջնաելույթը կատարել է 2005 թվականի «Տրանսամերիկա» կինոֆիլմում։

## Կարիերա
Մաիվը հանրաճանաչություն է ստացել 2010 թվականի «Ռանևեյս» ֆիլմում կատարած Սենդի Ուեսթի դերով, որը նա ստացել էր քասթինգի ժամանակ առաջ անցնելով մոտ հինգ հարյուր մրցակցից։ Ավելի հաճախ նա աշխատել է հեռուստատեսությունում։ Հայտնվել է «Օրենք և կարգուկանոն», «Օրենք և կարգուկանոն։ Հատուկ կորպուս» և «Օրենք և կարգուկանոն։ Հանցավոր մտադրություն», նաև «Բամբասկոտը», «C.S.I.: Հանցագործության վայր», «Հաուս» և «Կրքի անատոմիա» հեռուստասերիալներում։ Կանոնավոր կերպով հայտնվել է CBS-ի կարճ գոյատևած «Հաջողակը» հեռուստասերիալում։ Հեռուստասերիալի ավարտից հետո նա ստացել է երկրորդական դեր NBC-ի «Չիկագոյի ոստիկանությունը» հեռուստասերիալում։

## Ֆիլմագրություն

## Ծանոթագրություններ

## Գրականություն
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Շատո Շևալ Բլան

right|thumb|200px|Le Château Cheval Blanc
**Շատո Շևալ Բլան** ( — Սպիտակ ձիու կալվածք)՝  Ֆրանսիական գինեգործական սեփականություն, որը գտնվում է Սենտ-Էմիլոն կոմունայում, Բոռդո (*Bordeaux*) ռեգիոնում։ «Սենտ-Էմիլիոնի գինիների 2006 թվականի պաշտոնական դասակարգման» համաձայն, տնտեսությունը պատկանում է *Premier Grand Cru Classé «A»՝ց*-ին, այսինքն, դասակարգման մեջ ամենաբարձր կատեգորիային։ Այս կատեգորիան ներառում է Սենտ-Էմիլիոնի ևս մեկ տնտեսություն՝ Château Ausone (Շատո Օզոն)։ Տնտեսությունը Բորդոյի լավագույն արտադրողների ցանկում է՝ ձախափնյա «հինգ» Premier Grand Cru Classé-ի հետ միասին, այն Պոմրոլ (*Pomerol*) համայնքի Château Pétrus տնտեսությունն է և համարվում է Սոտերն համայնքի *Premier Cru Supérieur*  դասի միակ տնտեսությունը՝ Château d’Yquem (Շատո դ Իկեմ)

Արտադրում է երկու տարբեր գինիներ սեփական խաղողի այգիներից՝ **Château Cheval Blanc** (հիմնական կամ տնտեսության «առաջին» գինին) և **Le Petit Cheval** (տնտեսության «երկրորդ» գինին)։ Պատկանում Է LVMH խմբի *(Moët Hennessy Louis Vuitton SA)* վարչության նախագահ Բեռնար Առնոյին *(Bernard Arnault)* և բելգիացի գործարար Ալբեր Ֆրերին *(Albert Frère)*: Տնտեսության ղեկավար Պիեր Լուրտոնը (*Pierre Lurton*) միաժամանակ հանդիսանում է Սոտերն համայնքի լավագույն՝ Château d’Yquem (*Շատո դ Իկեմ*) տնտեսության ղեկավար։

## Աղբյուրներ
* Robert M.Parker Jr. «Bordeaux: A Consumer’s Guide to the World’s Finest Wines», 4th ed., Simon & Schuster Publishing, 2003
* Robert M.Parker Jr. «The World’s Greatest Wine Estates: A Modern Perspective», Simon & Schuster Publishing, 2003
* H.Johnson & J.Robinson «The World Atlas of Wine» Mitchell Beazley Publishing, 2005

## Արտաքին հղումներ
* Château Cheval Blanc — Տնտեսության պաշտոնական կայքը  



Կատեգորիա:Ֆրանսիական գինիներ
Հեյլ Էփլմեն

**Հեյլ Այզեք Էփլմեն** (, ), ամերիկացի դերասան։ Առավել հայտնի է «Կախարդները» հեռուստասերիալում կատարած Էլիոթի դերով։

## Կարիերա
Կատարել է Զաքի դերը NBC-ի *«[[Սմեշ (հեռուստասերիալ)|Սմեշ]]»* երաժշտական, դրամատիկական հեռուստասերիալում։ Կինոյում իր առանջնաելույթը կատարել է *«Գեղեցիկ Օհայո»* ֆիլմում։ Կատարել է Ջուդ Ուինիքի դերը *[[Պեդրո (ֆիլմ)|Պեդրո]]* ֆիլմում։ Նաև նկարահանվել է *«[[Շարքային Ռոմեո]]»* և *«Ռոքֆելեր ոստրեներ»* ֆիլմերում։ 2015 թվականին սկսել է կատարել գլխավոր դեր *«[[Կախարդները (հեռուստասերիալ)|Կախարդները]]»* հեռուստասերիալում՝ մարմնավորելով կախարդ Էլիոթին։

## Անձնական կյանք
Էփլմենը քվիր է։

## Ֆիլմագրություն
### Կինո

### Հեռուստատեսություն

## Ծանոթագրություններ

Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ կինոդերասաններ